Diari Oficial de la Generalitat Valenciana


Sumari del DOGV 4690, del 12-02-2004 (2004/1237)

Informació pública de la proposta de programació per a la gestió indirecta de la zona situada al carrer d'Alejandro García, número 4, cantonada Pintor Sorolla, del Pla General d'Ordenació Urbana d'Utiel.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4690

Data del DOGV
:   12-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1237


Organisme emissor
:   Ajuntament d'Utiel

Tipus de document
:   Anunci

Informació pública de la proposta de programació per a la gestió indirecta de la zona situada al carrer d'Alejandro García, número 4, cantonada Pintor Sorolla, del Pla General d'Ordenació Urbana d'Utiel. [2004/F1237]
  
Per la Resolució del Ple de l'ajuntament de 2 de febrer de 2004, s'ha acordat sotmetre a informació pública la proposta de programació presentada per Promociones y Contratas Martínez Oñate, SL, per a la gestió indirecta de la zona situada al carrer d'Alejandro García, número 4, cantonada Pintor Sorolla, del Pla General d'Ordenació Urbana d'Utiel. L'alternativa tècnica comprén el pla de reforma interior i l'avantprojecte d'urbanització.
  
Cosa que es fa pública de conformitat amb els articles 45 i 46 de la Llei 6/1994, Reguladora de l'Activitat Urbanística de la Generalitat Valenciana, a l'efecte que els interessats en l'expedient puguen formular durant el termini de 20 dies, comptats des del següent a la publicació del present edicte en el Diari Oficial de la Generalitat Valenciana, suggeriments, al·legacions o alternatives tècniques a l'exposada al públic.
  
Després de la conclusió del termini esmentat, els que s'interessen per competir per a ser seleccionats com a adjudicataris del corresponent programa, podran presentar pel termini de cinc dies proposicions juridicoeconòmiques.
  
De conformitat amb el que s'establix en l'article 38 de la Llei 6/1994, Reguladora de l'Activitat Urbanística de la Generalitat Valenciana, els articles 158 i 175 del Reglament de Planejament de la Comunitat Valenciana i la resta de la legislació aplicable, es fa públic el present edicte a l'efecte que els interessats en l'expedient puguen formular durant el termini d'un mes les al·legacions que consideren convenients respecte a la proposta de planejament que proposa Promociones y Contratas Martínez Oñate, SL, i en concret al pla de reforma interior modificatiu de la zona citada.
  
La documentació completa es troba depositada, per a la consulta pública, en horari d'oficina, a l'Ajuntament d'Utiel.
  
Així mateix, i de conformitat amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publica el present edicte per als interessats que siguen desconeguts, dels que s'ignore el lloc de notificació o, intentada esta, no s'haguera pogut practicar, a l'efecte de remetre avís amb el contingut d'este anunci als titulars de drets que figuren en el cadastre, segons el que es preveu en l'article 46.3 de la Llei 6/1994, Reguladora de l'Activitat Urbanística de la Generalitat Valenciana.